বর্ষায় চোখ রাঙায় ছত্রাক সংক্রমণ! রইল ত্বকের যত্ন নেওয়ার খুঁটিনাটি টিপস

ওয়েব ডেস্ক: দক্ষিণবঙ্গে প্রবেশ করেছে বর্ষা (Monsoon Season)। উত্তরবঙ্গে (North Bengal) আগেই ঢুকেছিল। বর্ষার মরসুমে (Monsoon Season) ঘরের জানলায় বসে বৃষ্টি দেখতে ভালো লাগলেও কিছু জিনিস কিন্তু বড়ই অসহ্য লাগে। যেমন এক হাঁটু জল, প্যাচপ্যাচে কাদা আরও কতকি। আর সেই ভাল না লাগার তালিকাতেই রয়েছে ছত্রাকের সংক্রমণ (Fungal Infection)। বর্ষায় ভরসা নেই ছত্রাকের উপর। কারণ এই মরসুমেই বাড়ে ছত্রাকের সংক্রমণ (Fungal Infection)। তালিকায় জায়গা করে নেয় দাদ (Ringworm), টিনিয়া ক্যাপিটিস (Tinea Capitis) বা চুলের গোড়ার দাদ, পায়ের আঙুলের ফাঁকে সংক্রমণ, একজিমা (Eczema) এবং স্ক্যাবিসের (Scabies) মতো ছোঁয়াচে সংক্রমণ। বর্ষায় ত্বকে ছত্রাক হানা দিলে কী ভাবে রক্ষা পাবেন? জেনে নিন খুঁটিনাটি উপায়।

তালিকার প্রথমেই রয়েছে দাদ (Ringworm)। বর্ষার সময়ে দাদ একটি সাধারণ (Common) সমস্যা। যার জেরে নাজেহাল দশা হয় অনেকের। এটি ছোঁয়াচে। তাই বর্ষার দিনে নিজের এবং প্রিয়জনের সাবধানতা অত্যন্ত জরুরি। এই সমস্যার সমাধানে বেশ কিছু জিনিস ম্যাজিকের মত কাজ করে। দাদের সমস্যা হলে টিট্রি অয়েল (Tea Tree Oil), নারকেল তেল (Coconut Oil) অ্যাপেল সিডার ভিনিগার এবং অ্যালোভেরা ব্যবহার করতে পারেন। এগুলি ব্যবহারে দাদের জ্বালা থেকে স্বস্তি মিলবে।

দ্বিতীয়তে রয়েছে টিনিয়া ক্যাপিটিস (Tinea Capitis)। বর্ষায় চুলের গোড়া আলগা হয়ে যায়। এর ফলে মুঠো মুঠো চুলও ঝরে। বর্ষায় বাড়তি সংযোজন টিনিয়া ক্যাপিটিস বা চুলের গোড়ায় দাদ । এটি হলে আর রক্ষা নেই। সারাদিন মাথা চুলকানো, ত্বক ওঠার মত সমস্যায় জেরবার হতে হয়। এই সংক্রমণ দীর্ঘস্থায়ী ঠিকই, তবে ঘরোয়া উপায় এই সংক্রমণ দূর করা সম্ভব। রোজের ব্যবহারের চিরুনি (Hair Comb), গামছা, তোয়ালে (Towel) আলাদা রাখা ভীষণ জরুরি। কারণ এটিও ছোঁয়াচে। ছত্রাক দূর করতে যেকোনো শ্যাম্পু নয়। অবশ্যই ব্যবহার করতে হবে অ্যান্টিফাংগাল (Anti Fungal Shampoo) শ্যাম্পু। বর্ষায় চুল সহজে শুকোতে চায় না। আর এই ভিজে চুলেই বেশি সংক্রমণ বাড়ে। তাই চুল ভেজানোর পর ভালো করে পরিষ্কার তোয়াল দিয়ে তা মুছে নিতে হবে।

আরও পড়ুন: ডাবের জলের ফেস ম্যাসাজ ক্রিম শুনেছেন আগে? রইল তৈরির পদ্ধতি

তৃতীয়তে রয়েছে পায়ের আঙুলের ফাঁকে সংক্রমণ। বর্ষাকালে বৃষ্টির জল পায়ে লাগলেই পা চুলকাতে শুরু করে। কারণ বর্ষার জল ভীষণ নোংরা। তাই এই সময়ে পায়ের আঙুলের ফাঁকে নানান সংক্রমণ বাসা বাঁধে। জ্বালা ব্যাথা দুইই বাড়ে সমানতালে। দ্রুত এই সমস্যা সমাধান হয়তো সহজ নয়, তবে এই উপায়গুলি মেনে চললে কিছুটা উপশম পেতে পারেন। বর্ষাকালে পায়ের পাতা, আঙুল দুইয়ের যত্ন নিতে তা পরিস্কার রাখা জরুরী। ভিজে পা নিয়ে দীর্ঘক্ষণ মোটেই বসে থাকবেন না। পায়ে জল থাকলে তা ভাল করে মুছে, পায়ের ভাল ক্রিম ব্যবহার করতে পারেন। বাড়িতে হাঁটাচলার জন্য একটা নরম চটি অবশ্যই ব্যবহার করবেন। কারণ ধুলো ময়লা লেগে পায়ের সংক্রমণ আরও বাড়তে পারে। তবে এই সময়ে বাইরে চলাফেরার জন্য সম্পূর্ণ পা ঢাকা জুতো না পড়াই ভাল।

চতুর্থতে রয়েছে একজিমা (Eczema)। বর্ষার দিনে বেশি জল ঘাঁটাঘাঁটি করলেই এই সংক্রমণ বাসা বাঁধে হাতে। এই সমস্যাকে বিদায় জানাতে ঘরোয়া এই কয়েকটি টিপস মেনে চলতে পারেন। সারাদিনের কাজে দুই হাত বন্দী থাকে ঠিকই। তবে কাজের শেষে নিয়মিত হাতের ত্বকের যত্ন নেওয়া দরকার। জল ঘাঁটাঘাঁটির পর হাত বারেবারে মুছে নিতে হবে। কম খার জাতীয় সাবান ব্যবহার করতে হবে। হাতে নিয়মিত ভাল ক্রিম (Hand Cream) লাগাতে হবে। খুব ভাল হয় যদি সারাদিনের কাজের সঙ্গী হিসেবে হাতের গ্লাভস সঙ্গে রাখেন।

পঞ্চমতে রয়েছে স্ক্যাবিস (Scabies)। বর্ষার দিনে বাড়ে পোকার উপদ্রব। আর স্ক্যাবিস হয় ছোট পোকার কামড়েই। ত্বকের এই সমস্যা দূর করা সময় সাপেক্ষ বটে, তবে এই উপায়গুলি মেনে চললে ত্বকের জ্বালা থেকে কিছুটা আরাম পাবেন। শরীরের যে স্থানে স্ক্যাবিস হবে সে জায়গা ভাল করে সাবান দিয়ে ধুয়ে নিতে হবে। জ্বালা ব্যথা কমাতে গরম জল ব্যবহার করতে পারেন। সংক্রমণের সময়ে নিজের গামছা, চিরুনি আলাদা করে রাখুন।

দেখুন অন্য খবর